[{"text_idx": "#000000", "text": "Ein Gwaith Lle i Anadlu"}, {"text_idx": "#000002", "text": "Ydych chi\u2019n weithiwr proffesiynol angerddol ym maes y celfyddydau creadigol gyda sgiliau rheoli prosiect, hwyluso a rhyngbersonol cryf?"}, {"text_idx": "#000003", "text": "Ydych chi\u2019n chwilio am ro\u0302l lle gallwch chi wneud gwahaniaeth go iawn?"}, {"text_idx": "#000004", "text": "Os felly, efallai fod gennym y cyfle perffaith i chi."}, {"text_idx": "#000006", "text": "Gan weithio mewn ti\u0302m bach wedi\u2019i leoli ym Metws, byddwch yn ganolog i\u2019n cenhadaeth; cynnig ystod o weithgareddau celfyddydol yn y gymuned i helpu ystod amrywiol o bobl i ddatblygu sgiliau, hyder a hunan-barch newydd trwy hunanfynegiant creadigol."}, {"text_idx": "#000007", "text": "Mae Tanio yn ymdrechu i holl aelodau\u2019r gymuned gael mynediad at brofiadau celfyddydau ysbrydoledig, uchelgeisiol ac o ansawdd uchel mewn amgylcheddau diogel."}, {"text_idx": "#000008", "text": "Allech chi ymuno a\u0302 ni a\u2019n helpu i gyflawni ein cenhadaeth?"}, {"text_idx": "#000009", "text": "Bydd gennych brofiad o reoli rhaglenni a phrosiectau, yn ddelfrydol mewn lleoliad cymunedol, a bydd gennych ddigon o brofiad yn gweithio mewn ro\u0302l yn hwyluso."}, {"text_idx": "#000010", "text": "Mae gwybodaeth am y celfyddydau a iechyd yng Nghymru a\u2019r gallu i arwain ac ysbrydoli hwyluswyr, mentoriaid a hyfforddeion yn hanfodol ar gyfer y ro\u0302l hon."}, {"text_idx": "#000011", "text": "Yn gyfnewid am hyn, rydym yn cynnig cyfle i weithio gyda thi\u0302m ymroddedig ac angerddol, cyflog cystadleuol, oriau hyblyg a phecyn buddion deniadol gan gynnwys cynllun pensiwn rhanddeiliaid"}, {"text_idx": "#000012", "text": "Lawrlwythwch y pecyn swydd am ragor o wybodaeth."}, {"text_idx": "#000013", "text": "I wneud cais am y ro\u0302l hon, anfonwch CV a llythyr eglurhaol neu fideo at [email protected] erbyn 9am 16th Mawrth yn egluro pam eich bod yn credu eich bod yn addas ar gyfer y ro\u0302l hon."}, {"text_idx": "#000014", "text": "Pob lwc ac edrychwn ymlaen at glywed gennych."}, {"text_idx": "#000015", "text": "Cyflwynwch CV cyfoes a llythyr neu fideo yn amlinellu pam eich bod yn addas ar gyfer y ro\u0302l.\nYn eich llythyr eglurhaol neu fideo, wrth ddweud wrthym am eich prif gryfderau ar gyfer swydd hon, rhowch sylw i bob pwynt yn y Fanyleb Person o\u2019r swydd ddisgrifiad yn ei dro.\nDylai unrhyw ddatganiadau yr ydych chi\u2019n teimlo sy\u2019n berthnasol i\u2019r swydd gael eu hategu a\u0302 thystiolaeth ac enghreifftiau. Peidiwch a\u0302 defnyddio ymadroddion cyffredinol fel \u201cMae gen i\u2019r sgiliau angenrheidiol ...\u201d neu \u201cRwy\u2019n hyderus y gallaf wneud y swydd yn dda\u201d. Mae angen i ni wybod sut rydych chi\u2019n cwrdd a\u0302\u2019r gofynion yn seiliedig ar y dystiolaeth rydych chi\u2019n ei darparu. Er enghraifft, os rydych yn dweud wrthym eich bod yn rheolwr prosiectau da, dywedwch wrthym pam a ble rydych wedi defnyddio\u2019r sgiliau hyn o\u2019r blaen."}, {"text_idx": "#000016", "text": "Dylech gynnwys manylion unrhyw swyddi cyfredol neu flaenorol, gan amlinellu tasgau, cyfrifoldebau a chyflawniadau a fyddai\u2019n berthnasol i\u2019r swydd hon.\nGall profiad a gafwyd y tu allan i gyflogaeth a\u0302 tha\u0302l fod yr un mor bwysig. Er enghraifft, efallai eich bod wedi gwneud gwaith gwirfoddol yn y gymuned, neu fod gennych sgiliau a gafwyd trwy ddiddordebau eraill.\nDylech ganolbwyntio ar wybodaeth a phrofiad perthnasol, sgiliau trosglwyddadwy o\u2019ch bywyd cartref, gwaith gwirfoddol, cyflogaeth yn y gorffennol a\u2019r presennol.\nWeithiau, gall deimlo eich bod chi\u2019n datgan yr hyn sy\u2019n amlwg, ond cofiwch, dim ond ar y wybodaeth a roddwch i ni y gallwn asesu\u2019r cais.\nOs yn bosibl o gwbl, gwnewch yn siw\u0302r eich bod yn darparu rhif cyswllt yn ystod y dydd ar eich CV."}]